b'\n_START_ARTICLE_\nGracijan \xc5\xa0krk\n_START_SECTION_\n\xc5\xbdivljenje\n_START_PARAGRAPH_\nRodil se je v dru\xc5\xbeini Primorcev, ki so pribe\xc5\xbeali iz Italije. Opredelitev za OF po italijanski okupaciji mu je bila zato samoumevna._NEWLINE_Junija 1942. leta je bil kot dijak 5. razreda be\xc5\xbeigrajske gimnazije zajet v italijanski mno\xc5\xbei\xc4\x8dni raciji. Vlak z interniranci so partizani pri Verdu napadli in jih osvobodili. Tako je postal borec Krimskega odreda. Kasneje je bil v razli\xc4\x8dnih enotah NOV Slovenije, med drugimi tudi pri ustanovitvi Cankarjeve in Levstikove brigade. Konec vojne je do\xc4\x8dakal kot politi\xc4\x8dni komisar 1. bataljona in\xc5\xbeenirske brigade._NEWLINE_Po vojni je slu\xc5\xbeboval v oboro\xc5\xbeenih silah \xc5\xa1irom po Jugoslaviji. Bil je poveljnik voja\xc5\xa1kega okro\xc5\xbeja Ljubljana in predsednik komiteja ZKJ 9. armade. Leta 1981 je bil upokojen kot generalmajor._NEWLINE_Od leta 1978 do 1982 je bil slovenski delegat v Zveznem zboru skup\xc5\xa1\xc4\x8dine SFRJ.\n_START_SECTION_\nBibliografija\n_START_PARAGRAPH_\nCerar, Sre\xc4\x8dko\xc2\xa0; \xc5\xa0krk, Gracijan Gradili smo\xc2\xa0: In\xc5\xbeenirska (gradbena) brigada 7. korpusa slovenske narodnoosvobodilne vojske,  Dru\xc5\xa1tvo piscev zgodovine NOB Slovenije, 1992 (COBISS)'